Larven+Leif


 * Larven Leif**

Larven Leif er et lite prosjekt som startet opp en sommerdag i august da et barn på Lønneberget fant en larve. "Se, se hva jeg fant", ropte en veldig engasjert gutt. "Jeg har funnet en larve, kanskje det er lille Larven aldri mett?". Larven ble lagt i et terrarium sammen med blader og kvister. Kanskje den er sulten, lurte barna? Hva spiser en larve? Vi prøvde med litt forskjellig: brødskive med kaviar, eplebiter og plomme. Vi brukte Ipaden og insektsboka vår til å finne ut hvilken larve det var vi hadde funnet. Vi tror det er en "oksehodespinner". Vi snakket om hvordan larver blir til sommerfugler, og vi bestemte oss for å lage et ordentlig fint hus til larven vår, slik at vi kanskje kan få se at den blir til en sommerfugl?

**Huset til Larven Leif**

På internett sto det at en "Oksehodespinner" graver seg ned under puppestadiet. Da må den hvertfall ha jord i huset sitt, fant vi ut. Mange blader må den også ha, foreslo et barn, slik at den kan bruke bladene som dyne. Kanskje den er tørst? Vi helte litt vann over jorden, slik at jorden ble fuktig. Det så ut som larven likte det nye huset sitt veldig godt, for den gravde seg ned med en gang. Nå følger vi spent med på hva som skjer fremover.

**Er han død eller?**

Etter at Leif gravde seg ned har vi ikke sett mye til han. Er han død eller, lurte et barn? Eller kanskje sjenert? Vi bestemte oss for å ta med Leif ut i skogen for å slippe han fri. For kanskje han trives best der. Men det som skjedde da vi skulle slippe han ut var veldig fantastisk. For det vi oppdaget var at Larven Leif hadde forvandlet seg om til en puppe!!! Vi tok jorden oppi terrariet igjen og gravde Leif ned på nytt. Nå er vi iallefall spente på hva som kommer til å skje fremover.

**Når blir Leif egentlig en sommerfugl?**

Når blir han egentlig en sommerfugl, spurte et barn. Etter litt research på nettet fant vi ut at en oksehodespinner overvintrer som puppe før den klekkes. Spennende, kanskje blir Leif til en sommerful til våren? Men, det er lenge. Kanskje han blir litt ensom i huset sitt, undret vi. Kanskje han trenger en venn? Vi bestemte oss for å lage en venn til Leif. Vi klipte aviser i strimler og brukte tapetlim til å lime strimlene på en ballong. Når limet tørket malte vi larvene i mange forskjellige farger. Vi limte på øyne og følehorn. Noen ville ha to øyne, andre ville ha seks, eller åtte. Det var litt vanskelig å lime, så her måtte det voksenhjelp til. Limet var veldig varmt. En av larvene fikk litt hard medfart under tørkingen, den sprakk og ble litt flat. Men det gjorde ikke noe, sa barnet, for sånn blir jo en larve seende ut etter at den er blitt til en sommerfugl.